Hea töö leidmine pole lihtne ettevõtmine. Sageli tuleb töö leida kodust kaugemal ja tekkida võib palju küsimusi – Kas palka ikka makstakse? Kas töötingimused on inimlikud? Kust ma võõras linnas korteri leian? Äkki ma ei saa lepingust lõpuni aru ja saan petta?
#000001
Sul ei tule muretseda paberimajanduse pärast – kogu dokumentatsiooni haldame meie, lepingud on eesti keeles ning võid kindel olla, et palk laekub kokkulepitud ajal ja kokkulepitud summas kontole. Hoolitseme ka majutuse ja transpordi eest.
#000003
Igakülgset abi asjaajamiselAitame lahendada probleemseid situatsioone töökohalInimlikku töögraafikutTööriideid ja ohutusvarustustKontaktisikut, kes räägib sinu emakeelesTöö lõppemisel abi uue koha leidmisel
#000005
NB! Tööjõurendi leping tagab samad õigused kui põhikohaga tööleping!
#000006
Kui ettevõtte soovib leida endale üht kindlat spetsialisti, siis kõigepealt uurime läbi oma andmebaasi.Kui Sinu kvalifikatsioon ja töökogemus antud töökohale sobivad, siis kutsume sind vestlusele, et täpsustada kõiki töötamisega seotud asjaolusid.Detailidega kursis olles saad otsustada, kas soovid antud kohal tööd alustada või mitte. Andmebaasi oma andmete lisamine ei kohusta Sind millekski.Kui otsustad töö vastu võtta, siis aitame korda ajada kõik töötamisega seotud paberid, teeme kandeid vajalikesse andmebaasidesse, et saaksid seadusega ette nähtud ravikindlustuse, pensioniarvestuse jms.
#000008
Tööle sõites anname kaasa täpsed juhised, kuidas oma uus töökoht üles leida ja kanname ka tööle sõitmisega seotud kulud.Organiseerime elukoha töökoha lähedal – privaatne tuba üldkasutatavate abiruumidega.Tasume elukoha üürikulud.Juhul, kui tööle asumisel tekib täiendavaid küsimusi või probleeme, oleme alati telefonikõne kaugusel, et aidata olukord lahendada Sinu emakeeles.Palk laekub alati õigeaegselt ja õiges summas.Aitame finantseerida ka edasisi kojusõite.
#000009
Sattusin EstEmploysse tööle tänu sõbra soovitusele, kes seal juba mõned kuud töötanud oli. Tingimused tundusid mõistlikud ning otsustasin proovida. Varsti saab sellest juba kolm aastat ja võin julgelt kinnitada, et Estemploys on tõepoolest kõik väga hästi organiseeritud. Kuulen kolleegidelt, kes teiste agentuuride kaudu tööl käivad, sageli kurtmist elutingimuste üle – korterid on räämas, üürid kallid, 2-3 meest toas – katsu sa niiviisi puhata, kui erinevates vahetustes tööl käiakse! Olen oma tööperioodi jooksul töötanud mitmes tehases ning vahetanud palju kortereid ning võin kinnitada, et kõik elukohad on olnud väga heas korras. Alati on oma tuba ning üüriraha ei ole kunagi küsitud. Aidatakse ka tavaliste olmeprobleemidega – kui näiteks pesumasin enam hästi ei tööta, siis organiseeritakse uus. Tore on see, et mida kauem oled sa tööl olnud ja ennast heast küljest näidanud, seda paremaks lähevad boonused – saad sagedamini tasuta koju sõita näiteks. Olen ka oma venna siia tööle aidanud ning mõlemad oleme väga rahul.
#000011
Oi, mina olen kohe väga rahul! Mul ei ole enne eestlastega kokkupuudet olnud ja eks ma natuke ikka pelgasin algul, aga väga positiivse üllatuse osaliseks sain! Kõik on väga selge, konkreetne ja professionaalne! Inimesed on väga toredad, kõikvõimalikke probleeme ja küsimusi aidatakse lahendada. Mis mulle kõige rohkem meeldib, on muidugi täpsus palgas! Eelmises ettevõttes, kelle kaudu töötasin, oli alatasa probleeme palga maksmisega, aga praeguseks olen EstEmploys olnud 2 aastat ja kordagi ei ole palk hilinenud ega kokkulepitust väiksem olnud! Poeg näiteks töötab Läti rendifirma kaudu Rootsis ja temal on suured probleemid elutingimustega. Minul on aga oma hubane tuba, kus saan rahulikult tööst välja puhata. Olen sõpradele ka öelnud, et kui tahate kindlust, siis tulge EstEmploysse. Siin on kõik väga hästi. Tunda on, et nad mõtlevad oma inimeste peale ja väga mõnus on tööd teha, kui tagala on kindel ning tead, et iga mure korral saad inimlikult asju arutada, sind kuulatakse ära ja tullakse vastu, kui vähegi võimalik. Mina jään EstEmploysse igal juhul kauaks-kauaks!
#000012
Asusin EstEmploy kaudu tööle 2013. aastal ja kavatsen jätkata, kuni tervis kannatab, sest miks muuta töökohta, kui kõik toimib väga hästi? Töö on legaalne, pension tiksub ja palk ning puhkuserahad on alati õigel ajal olemas, elukoht on tasuta ja tingimused on normaalsed – kaasaegselt sisustatud köök, oma tuba, kojusõidud on tasuta. Ülemustega saab alati väga normaalselt rääkida ning aidatakse iga küsimuse korral. Kõige eest on hoolitsetud ja mina pean ainult tööl käima ja palga ära kulutama – on ju mugav? EstEmploy kaudu töötamist ei pea kohe kindlasti kuidagi pelgama, mina julgen neid soovitada kõigile, kes tahavad stabiilsust, selgust ja kindlust!
#000013
Töötasin EstEmploy kaudu paar aastat Soomes. Olen nende töökorraldusega väga rahul! Võõrasse riiki tööle minnes anti mulle väga täpsed suunised, kuhu minna ja mida teha, samuti tasuti transpordi eest ja aidati täita erinevaid dokumente. Väga mugav oli alustada! Elukoht organiseeriti ilusasse suurde 3-toalisesse korterisse, kus elasime töökaaslasega kahekesi. Ja mis kõige tähtsam – palk oli alati kindlalt õigel kuupäeval üle kantud! Soovitan kindlasti EstEmploy kaudu endale töö otsida – väga mugav ja kindel tunne!
#000014
Olen EstEmploy kaudu nüüd Soomes tööl olnud 7 kuud ja ausalt öelda ma ei osanud unistadagi, et nii hästi võiks minna! Kõik töötab nagu kellavärk – palk on alati õigel ajal kontol, küsimuste või murede korral saan alati EstEmploylt nõu ja abi, elamine on väga OK, inimesed väga toredad! Soomes võeti ka väga hästi vastu, sain ise valida, millise graafiku alusel tööl käin ning saan iga 4 nädala tagant nädalaks koju sõita. Pealegi ostab kojusõidupiletid EstEmploy ning maksab kütusekompensatsiooni ka veel lisaks. Väga suure ja positiivse üllatusena tuli, kui pandeemia aegu maksis Estemploy meile palgalisa kuna me koju sõita ei saa. Austan neid mehi väga! Kavatsen vähemalt lähimad 10 aastat kindlasti EstEmploy kaudu tööl käia – väga stabiilne ja turvaline!
#000016
Töötajat tasustatakse tehtud töötundide alusel. Tehtud töötunnid märgitakse tunnilehtedele ning kui tundide arv on vastutava isiku poolt allkirjaga kinnitatud, tehakse palgaülekanne.
#000017
Töö kestvus sõltub kliendist ning töö- ja ametialasest erisusest. Kõige lühem periood, milleks EstEmploy töötaja rendib, on üks kuu.
#000019
Sageli juhtub ka, et Soome ettevõte pakub peale pikemat kvaliteetset töösuhet töötajale otselepingut. Meie kedagi kinni ei hoia ning sel juhul peab töötaja ise otsustama, kelle lepingu alusel ta soovib töötamist jätkata.
#000022
Korterid on möbleeritud ja varustatud vajaliku tehnikaga (pesumasin jms).Eeldame, et töötaja käitub korteriga heaperemehelikult, koristab regulaarselt ega lõhu inventari. Korterist välja kolides tuleb see hoolikalt koristada.
#000025
Töötingimused ja -kultuur erineb paljuski sellest, millega oleme harjunud Eestis. Töötingimused erinevad vastavalt tööandjale, kuid arvestades Soome rangeid tööalaseid regulatsioone, on töökultuur väga töötajakeskne. Täpselt järgitakse ette nähtud puhkepause, kui töö eeldab kaitsevarustust, siis kaitsevarustus ka organiseeritakse jne. Probleemidest või ülesannetest, mis ei kuulu töötaja kvalifikatsiooni, tuleb koheselt teavitada EstEmployd – vaid nii saame aidata tekkinud olukorda Sinule soodsaimal viisil lahendada.
#000026
Reeglina soovib Soome tööandja, et tööperiood kestaks kolm nädalat, peale mida võimaldatakse töötajale nädalane puhkus.
#000028
Töötajal on õigus puhkusele ja puhkusehüvitisele nagu iga teise töölepingu korral. Enne puhkusele minemist tuleb teha puhkuseavaldus oma tööandjale (EstEmploy). Pärast puhkuseavalduse kinnitamist makstakse töötajale välja teenitud puhkusetasu.
#000032
Peale töölepingu lõppemist makstakse välja kasutamata puhkusehüvitis.
#000033
Lepingutingimused on põhiomadustelt samad, mis tavalisel töölepingul. Lepingu sõlmid EstEmployga ning töölepingus on määratletud, et võime sind lähetada tööle teise ettevõttesse (meie kliendi juurde), mis tähendabki olla renditöötaja kasutajaettevõttes. Palgamaksja on samuti EstEmploy.
#000034
1. “Töötaja töötab renditöötajana kasutajaettevõttes” (nt Soome ehitusfirmas). Sellega reguleerime ära ja anname teada, et oled renditöötaja ning asud tööle meie kliendi juures.
#000036
2. “Tööleping on sõlmitud määratud tähtajaks või kuni objekti valmimise või kasutajaettevõtja tellimuse lõppemiseni.”See tähendab, et tööleping kehtib, kuni kliendil on tööd pakkuda. Kui töö saab otsa, ei tähenda see seda, et ka meie peame Sinuga töölepingu lõpetama. Meie kliendibaas on suur ja tänu sellele oleme üsna kindlad, et heale töötajale leidub alati uus koht, kus töötada.
#000037
Alati tuleb kasuks, kui töötaja valdab soome keelt või muid keeli, kuid teatud ametialadel või juhtudel ei ole see nõutav. Piisab näiteks sellest, kui sõber või kaastöötaja oskab soome keelt. Samuti saab iseseisva ja rutiinse töö puhul hakkama ilma keeleoskuseta.
#000039
Kõige lihtsam on täita ära meie kodulehel lühike ankeet, kus saame piisavalt infot Sinu oskuste ja muu vajaliku kohta. Sinu CV salvestub automaatselt meie andmebaasi ning sobiva töökoha avanemisel võtame Sinuga ühendust.
#000042
Võimalus on saata oma valmis CV meie meiliaadressile: info@estemploy.eu.
#000043
Või küsida tööpakkumiste kohta infot telefonilt +372 6 019 029.
#000044
Kui oleme leidnud töökohale sobiva kandidaadi, siis kutsume töötaja tööintervjuule. See on vajalik nii Sulle kui ka meile. Meie soovime näha, keda oleme värbamas ning kindlasti soovid Sina näha, kelle juurde oled tööle minemas.
#000045
Tööintervjuul vaatame läbi Sinu ankeedi ja tutvustame lähemalt uut töökohta, töölepingut ja palgatingimusi.
#000046
Ehmuda ei tasu ka küsimuste peale, mis puudutavad näiteks Sinu sõprust alkoholiga vms. Selles osas oleme äärmiselt karmid – töö ja uimastavate ning stimuleerivate ainete tarbimine kokku ei käi! Sõltuvusprobleemidega isikuid me tööle ei võta.
#000047
Reeglina leiavad endale kõige kiiremini töö kvalifitseeritud spetsialistid – keevitajad, ehitajad jne.Meie meeskonnas töötavad inimesed, kes on:
#000048
Soomes ja mujal maailmas moodustavad renditöötajad väga suure osa tööealisest elanikkonnast. Nende eest hoolitsevad tööjõuvahendusbürood, kes tagavad pidevalt tööd ühes või teises ettevõttes.
#000052
Soomes on renditöötajad väga hinnas ja neid väärtustatakse täpselt sama palju kui põhitöökohaga töötajaid. Renditöö on mingil määral ka elustiil ning sobib väga hästi neile, kes soovivad muutusi ja erinevaid tööülesandeid. Samas on ka renditöid, mis kestavad aasta ja enamgi veel.
#000053
Aina enam on ettevõtted hakanud kasutama renditöölisi, kuna kiiresti muutuvas majanduskeskkonnas on raske ette aimata ettevõtte arengut positiivses või negatiivses suunas. Seega on renditööjõud ettevõttele hea lahendus tagamaks endale töötajad just selliseks perioodiks, mil ettevõte seda kõige enam vajab.
#000056
Ettevõtted on hakanud ka vähendama põhikohaga töökohti, et optimeerida oma kulusid ning samas kiiresti reageerida olukorra muutustele, kasutades selleks renditööjõudu.
#000057